Kreditek

Az egyes kutatási tevékenységek értékének meghatározásához az alábbi táblázat támpontokat kínál, melyet a kutatási terv összeállításánál lehet felhasználni.

|  |  |
| --- | --- |
| Tevékenység | kreditérték |
| Publikáció | a témavezető belátása szerint |
| Nemzetközi-regionális jelentőségű, világnyelvű, kompetitív konferencia előadással (a helyszín lehet Magyarország is) | 6-8 |
| Lokális-nemzeti jelentőségű, anyanyelvű, kompetitív konferencia előadással: | 4-6 |
| Előadói szereplés kisebb jelentőségű eseményen (workshop, kerekasztal-beszélgetés, szakmai interjú stb.), Kiemelt meghívotti státus további kreditekkel honorálható. | 2-3 |
| Külföldi tanulmányút (a kutatási tartalmától függően) | max. 15 |
| Nyári-téli egyetemen való részvétel | max. 6 |
| Önálló kutatómunka, kutatói pályához kapcsolódó tevékenység a témavezetőhöz benyújtott beszámoló alapján (pl.: adatbázis-építés, interjúkészítés, irodalomfeldolgozás, adatelemzés, szimuláció, szakmai jellegű szervezőmunka, könyvszerkesztés, folyóirat-szerkesztés, lektori, opponensi munka) | max. 15 (félévente, tevékenységformákként, főszabály: 30 munkaóra / 1 kredit) |
| Részvétel tervezet-védésen, nyilvános védésen | 1 |
|  |  |
| A harmadik félév végén angol nyelven elkészített és kutatási fórum keretében bemutatott kutatási terv (Research Proposal), | 6 |
| A negyedik félév során, a komplex vizsga előtt angol nyelven elkészített és kutatási fórum keretében bemutatott kutatási terv | 10 |

Az egyes oktatási és oktatásszervezési tevékenységek értékeléséhez az alábbi pontok adnak támpontot, melyek a munkaterv elkészítésében orientálhatnak

1. egy teljes féléves tárgy oktatásáért 6 kredit,
2. házi/zárthelyi/vizsgadolgozat-javításért (változó),
3. szakdolgozat-vezetésért (2 kredit/félév),
4. szakdolgozat-bírálatért (1 kredit),
5. elfogadott TDK-dolgozat konzulensi tevékenységért (3 kredit),
6. óralátogatásért/hospitálásért (teljes félévért 2 kredit),
7. oktatásszervezési tevékenységért (terepmunka stb.) (2 kredit).